1.

Za potrebe ove Direktive, pojam „boje i lakovi” znači proizvodi koji su dolje navedeni u potkategorijama, isključujući aerosole. To su premazi koji se primjenjuju u graditeljstvu, odnosno koji se nanose na zgrade, njihove ukrase i armature i na uz njih vezane konstrukcije, u dekorativne, funkcionalne i zaštitne svrhe. 1.1. Potkategorije: (a) „mat premazi za unutarnje zidove i stropove”znači premazi namijenjeni za nanošenje na unutarnje zidove i stropove, sa stupnjem sjaja ≤ 25@60°; (b) „sjajni premazi za unutarnje zidove i stropove”znači premazi namijenjeni za nanošenje na unutarnje zidove i stropove, sa stupnjem sjaja > 25@60°; (c) „premazi za vanjske zidove od mineralnih supstrata”znači premazi namijenjeni za nanošenje na zidane, ciglene i ožbukane zidove; (d) „boje za unutarnje/vanjsko ukrašavanje i oblaganje drveta, metala ili plastike”znači premazi namijenjeni za nanošenje u svrhu ukrašavanja i oblaganja, koji stvaraju neprozirni film. Ti su premazi namijenjeni za drvene, metalne ili plastične podloge. Ova potkategorija uključuje temeljne premaze i međupremaze; (e) „lakovi i neprozirne lazure, za unutarnje i vanjsko uređenje”znači premazi namijenjeni za uređivanje, koji stvaraju prozirni ili poluprozirni film za ukrašavanje i zaštitu drveta, metala i plastike. Ova potkategorija uključuje neprozirne boje za drvo. Neprozirne/pokrivne boje za drvo su premazi koji stvaraju neprozirni film za ukrašavanje i zaštitu drveta od propadanja zbog vremenskih utjecaja, definirani u normi EN 927-1 u okviru kategorije polustabilnih proizvoda; (f) „tankoslojne lazure za drvo”znači boje za drvo čija je srednja gustoća, u skladu s normom EN 927-1:1996, manja of 5 μm kada se testiraju prema metodi 5A iz norme ISO 2808:1997; (g) „temeljni premazi”znači nepropusni i/ili zaštitni premazi namijenjeni za nanošenje na drvo, zidove i stropove; (h) „vezujući temeljni premazi”znači premazi koji su namijenjeni za učvršćivanje labavo vezanih čestica podloge ili da bi je učinili nepropusnom i/ili za zaštitu drveta od gljivica; (i) „jednokomponentni funkcionalni premazi”znači funkcionalni premazi na bazi materijala koji stvaraju film. Namijenjeni su za upotrebu u slučajevima gdje se zahtijevaju posebna funkcionalna svojstva, kao temeljni i završni premazi za plastiku, temeljni premazi za željezne podloge, temeljni premazi za reaktivne metale kao što su cink i aluminij, antikorozivni završni premazi, podni premazi koji uključuju premaze za drvene i cementne podove, kao i premazi koji su otporni na pisanje grafita, koji inhibiraju gorenje i koji su u skladu s higijenskim normama koje se primjenjuju u industriji hrane i pića ili u zdravstvu; (j) „dvokomponentni funkcionalni premazi”znači premazi iste namjene kao i jednokomponentni funkcionalni premazi, ali s drugom komponentom (npr. tercijarnim aminima) koja se dodaje prije upotrebe; (k) „višebojni premazi”znači premazi namijenjeni za stvaranje dvobojnog ili višebojnog efekta već nakon prvog nanošenja; (l) „dekorativni premazi”znači premazi koji su namijenjeni za postizanje posebnog estetskog efekta kad se nanesu na posebno pripremljene, prethodno obojene supstrate ili temeljne premaze i naknadno se, tijekom sušenja, obrađuju različitim alatima.